Diari Oficial de la Generalitat Valenciana


Sumari del DOGV 4251, del 17-05-2002 (2002/4970)

ORDE de 29 d'abril de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil a diversos centres docents privats.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/4970


Data del document
:   29-04-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * Alacant
    * ensenyament primari

ORDE de 29 d'abril de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil a diversos centres docents privats. [2002/4970]
  
Els expedients han sigut iniciats a instància dels representants de la titularitat dels centres docents privats que s'indiquen en l'annex, en sol·licitud d'autorització per a implantar el segon cicle de l'Educació Infantil.
  
Cada expedient inclou informe favorable de la Unitat d'Inspecció Educativa, que una vegada vists per la Direcció Territorial de Cultura i Educació corresponent n'eleva proposta igualment favorable.
  
Tots els centres tenen almenys tres unitats autoritzades d'Educació Preescolar, que els permeten impartir el segon cicle complet d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny.
  
Segons el que s'establix en la disposició transitòria tercera citada, no eximix els centres de l'obligació d'adaptar-se al que es preveu en el Reial Decret 1.004/1991, sobre nombre de llocs escolars i relació professor/alumnes, atenent, si s'escau, el màxim de 25 llocs escolars o el que corresponga segons les instal·lacions presentades.
  
De conformitat amb la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; l'Ordre de 17 de juny de 1992, (DOGV de 16.07.92), de la Conselleria de Cultura, Educació i Ciència, que regula la implantació gradual del segon cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil a cadascun dels centres privats que s'indiquen en l'annex, en els termes que s'hi especifiquen
  
Segon
  
Modificar la denominació genèrica dels actuals centres d'Educació Preescolar que s'indiquen en l'annex, i que d'ara en avant serà la de ?Centre d'Educació Infantil?.
  
DISPOSICIÓ ADDICIONAL
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIÓ FINAL
  
Esta ordre esdevindrà efectiva des de l'inici del curs acadèmic 2002/2003.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 d'abril de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària, CARMEN NACHER PEREZ
  
ANNEX
  
Centre: Lope de Vega
  
Titular: Centro Educativo Colegio Lope de Vega, SL.
  
Domicili: c/ Rafael Sánchez Ceva, 8
  
Localitat: Elx
  
Província: Alacant
  
Codi: 84553879
  
Ensenyaments que s'hi implanten i capacitat màxima:
  
- 3 unitats d'Educació Infantil, segon cicle, amb 42 llocs escolars
  
Centre: Villa Fátima
  
Titular: Misioneras Dominicas del Rosario
  
Domicili: Paseo San Juan Bosco, 21
  
Localitat: Burriana
  
Província: Castelló
  
Codi: 28880029
  
Ensenyaments que s'hi implanten i capacitat màxima:
  
- 3 unitats d'Educació Infantil, segon cicle, amb 73 llocs escolars
  
Centre: Nuestra Señora de la Consolación
  
Titular: Hermanas Nuestra Señora de la Consolación
  
Domicili: c/ Madre María Rosa Molas, 1-3
  
Localitat: Vila-real
  
Província: Castelló
  
Codi: 65771533
  
Ensenyaments que s'hi implanten i capacitat màxima:
  
- 6 unitats d'Educació Infantil, segon cicle, amb 150 llocs escolars
  
Centre: Virgen del Carmen
  
Titular: Padres Carmelitas
  
Domicili: c/ Ermita, 172
  
Localitat: Vila-real
  
Província: Castelló
  
Codi: 69583479
  
Ensenyaments que s'hi implanten i capacitat màxima:
  
- 3 unitats d'Educació Infantil, segon cicle, amb 69 llocs escolars
  
Centre: Nuestra Señora de la Consolación
  
Titular: Religiosas de la Consolación
  
Domicili: c/ Nuestra Señora del Socorro, 74-80
  
Localitat: Vinaròs
  
Província: Castelló
  
Codi: 15381199
  
Ensenyaments que s'hi implanten i capacitat màxima:
  
- 3 unitats d'Educació Infantil, segon cicle, amb 74 llocs escolars